
Priekšvārds
ISO (Starptautiskā standartizācijas organizācija) ir valstu standartizācijas organizāciju (ISO dalīborganizāciju) pasaules mēroga federācija. Starptautisko standartu sagatavošanu parasti veic ISO tehniskās komitejas. Ikvienai dalībinstitūcijai, kas interesējas par tēmu, attiecībā uz kuru ir nodibināta tehniskā komiteja, ir tiesības tikt pārstāvētai šajā komitejā. Sadarbībā ar ISO šajā darbā piedalās arī starptautiskas valdības un nevalstiskas organizācijas. ISO cieši sadarbojas ar Starptautisko elektrotehnikas komisiju (IEC) visos ar elektrotehnisko standartizāciju saistītajos jautājumos.
Šī dokumenta izstrādāšanā izmantotās procedūras un tās procedūras, kas paredzētas tā turpmākai aktualizēšanai, ir aprakstītas ISO/IEC direktīvu 1. daļā. Īpaši jāatzīmē dažādie apstiprināšanas kritēriji, kas vajadzīgi dažādajiem ISO dokumentu veidiem. Šis dokuments tika izstrādāts saskaņā ar ISO/IEC direktīvu 2. daļā sniegtajiem redakcionālajiem noteikumiem (sk. www.iso.org/directives).
Uzmanība tiek pievērsta iespējai, ka uz atsevišķiem šā dokumenta elementiem var attiekties patenta tiesības. ISO neuzņemas atbildību par jebkādu vai visu šādu patenttiesību identifikāciju. Ziņas par jebkurām patenttiesībām, kas noteiktas šī dokumenta izstrādāšanas laikā, tiks iekļautas Ievadā un/vai ISO saņemto patentu paziņojumu sarakstā (sk. vietnē www.iso.org/patents).
Jebkurš šajā dokumentā izmantotais uzņēmuma nosaukums ir informācija, kas sniegta vien lietotāju ērtībai, un nav apstiprinājums.
Ar atbilstības novērtēšanu saistīto ISO specifisko terminu un formulējumu nozīmes skaidrojumu, kā arī informāciju par to, kā ISO ievēro PTO Nolīgumā par tehniskajiem šķēršļiem tirdzniecībā (TBT) norādītos principus, skatīt šādā URL: Priekšvārds – papildu informācija
Par šo dokumentu atbildīgā komiteja ir ISO/TC 147 Ūdens kvalitāte, apakškomiteja SC 4 Mikrobioloģiskās metodes.
Ar šo trešo izdevumu atceļ un aizstāj otro izdevumu (ISO 93081:2000), kas tika tehniski pārskatīts.
Tajā ir iekļauts arī kļūdu labojums ISO 93081:2000/Cor.1:2007.
ISO 9308, kura vispārīgais nosaukums ir Ūdens kvalitāte. Escherichia coli un koliformas baktēriju skaitīšana, sastāv no šādām daļām:
—
1. daļa: membrānfiltrācijas metode ūdeņiem ar zemu bakteriālo floras fonu
—
2. daļa: visiespējamākā skaitļa metode;
—
3. daļa: mikrometode (visiespējamākais skaitlis) E. coli noteikšanai un uzskaitei virszemes ūdenī un notekūdenī.
Ievads
Fekālais piesārņojums un tā apjoms ir nozīmīgs faktors, kas jāņem vērā, novērtējot ūdens kvalitāti un cilvēka inficēšanās risku. Ūdens paraugu izpēte, lai noteiktu, vai tajā nav baktērijas Escherichia coli (E. coli), kas parasti mīt cilvēka un citu siltasiņu dzīvnieku resnajā zarnā, sniedz norādi par šādu piesārņojumu. Koliformas baktēriju izpēti ir grūtāk interpretēt, jo dažas koliformas baktērijas ne vienmēr dzīvo zarnās, bet arī gruntī un virszemes saldūdenī. Tāpēc koliformas baktēriju klātbūtne, lai arī tā nav fekālā piesārņojuma pierādījums, var liecināt par kļūmi attīrīšanas, uzglabāšanas vai piegādes procesā.
Ūdens kvalitāte. Escherichia coli un koliformas baktēriju skaitīšana. 1. daļa: membrānfiltrācijas metode ūdeņiem ar zemu bakteriālo floras fonu
BRĪDINĀJUMS!
Personām, kas izmanto šo dokumentu, ir jāpārzina ierastā laboratorijas prakse. Šis dokuments nerisina visas ar tā lietošanu saistītās drošības problēmas, ja tādas ir. Lietotāja pienākums ir izveidot atbilstīgu drošības un veselības praksi un nodrošināt visu valsts regulatīvo nosacījumu izpildi.
SVARĪGI!
Saskaņā ar šo dokumentu veicamos testus drīkst veikt tikai atbilstoši kvalificēts personāls.
1. Darbības lauks
Šajā ISO 9308 standarta daļā ir noteikta baktēriju Escherichia coli (E. coli) un koliformas baktēriju skaitīšanas metode. Saskaņā ar šo metodi tiek veikta membrānfiltrācija, pēc tam kultivēšana hromogēnā koliformas agara barotnē un mērķa organismu skaita aprēķināšana paraugā. Ņemot vērā diferenciālās agara barotnes zemo selektivitāti, fona pieaugums var ietekmēt baktēriju E. coli un koliformas baktēriju ticamu uzskaiti, piemēram, virszemes ūdeņos vai ūdeņos seklās akās. Šādu veidu ūdeņiem šī metode nav piemērota.
Šī standarta ISO 9308 daļa ir īpaši piemērota ūdenim, kurā ir zems baktēriju skaits, kas kopā radīs mazāk par 100 kolonijām uz hromogēnā koliformas agara (CCA). Tas varētu būt dzeramais ūdens, dezinficēts baseina ūdens vai attīrītais ūdens, kas nāk no dzeramā ūdens attīrīšanas iekārtas.
Daži baktēriju E. coli celmi, kas neizdala β-D-glikuronidāzi, piemēram, baktērijas Escherichia coli O157, netiks noteikti kā baktērijas E. coli. Tā kā tie izdala β-D-galaktozidāzi, tie uz šī hromogēnā agara parādīsies kā koliformas baktērijas.
2. Normatīvās atsauces
Šā dokumenta piemērošanai ir izmantojami turpmāk norādītie normatīvie atsauces dokumenti vai to daļas. Uz datētām norādēm attiecas tikai citētā redakcija. Uz norādēm bez datuma attiecas atsauces dokumenta pēdējā redakcija (ieskaitot jebkādus tā grozījumus).
ISO 3696 “Ūdens lietošanai analītiskajā laboratorijā. Specifikācija un testēšanas metodes” [Water for analytical laboratory use — Specification and test methods]
ISO 7704 “Ūdens kvalitāte. Mikrobioloģiskajās analīzēs lietoto membrānfiltru novērtēšana” [Water quality — Evaluation of membrane filters used for microbiological analyses]
ISO 8199 “Ūdens kvalitāte. Vispārīgie norādījumi mikroorganismu uzskaitei pēc kultūras” [Water quality — General guidance on the enumeration of micro-organisms by culture]
ISO 11133 “Pārtikas, lopbarības un ūdens mikrobioloģija. Sagatavošana, ražošana, uzglabāšana un barotņu veiktspējas testēšana” [Microbiology of food, animal feed and water — Preparation, production, storage and performance testing of culture media]
ISO 19458 “Ūdens kvalitāte. Paraugu ņemšana mikrobioloģiskām analīzēm” [Water quality — Sampling for microbiological analysis]
3. Termini un definīcijas
Šajā dokumentā piemēro definīcijas, kas sniegtas ISO/IEC Norādījumos Nr. 2, un turpmāk norādītās definīcijas.
3.1.
koliformas baktērijas
enterobaktērijas, kas izdala β-D-galaktozidāzi
3.2.
Escherichia coli
E. coli
enterobaktērijas, kas izdala β-D-galaktozidāzi un β-D-glikuronidāzi
4. Princips
Parauga analizējamo porciju filtrē cauri membrānfiltram, kurā sakrājas organismi, un tad membrānfiltru novieto uz hromogēnās koliformas agara plāksnes.
Membrānfiltru inkubē (36 ± 2) °C temperatūrā (21 ± 3) h.
Saskaita kolonijas, kas izdala β-D-galaktozidāzi (rozā līdz sarkanu), pieņemot, ka šīs koliformas baktērijas nav baktērijas E. coli. Lai novērstu kļūdaini pozitīvus rezultātus, ko rada baktērijas, kurām ir pozitīva oksidāze, piemēram, baktērijas Aeromonas sugas, šīs iespējamās kolonijas apstiprina ar negatīvu oksidāzes reakciju.
Saskaita kolonijas, kuras izdala β-D-galaktozidāzi un β-D-glikuronidāzi (tumši zilu līdz violetu), kā baktērijas E. coli.
Kopējo koliformo baktēriju daudzumu iegūst, saskaitot rozā līdz sarkanā tonī iekrāsojušās kolonijas, kurām ir negatīva oksidāze, un visas tumši zilās līdz violetās kolonijas.
5. Aparatūra un stikla trauki
Mikrobioloģiskajā laboratorijā parasti izmanto turpmāk norādīto aprīkojumu.
5.1. Aparatūra, kas ir piemērota sterilizācijai ar tvaiku (autoklāvs), saskaņā ar ISO 8199 standartā sniegtajiem norādījumiem.
5.2. Inkubators ar termoregulāciju (36 ± 2) °C.
5.3. pH metrs ar precizitāti ±0,1 temperatūras intervālā no 20 °C līdz 25 °C.
5.4. Aprīkojums membrānfiltrācijai.
5.5. Membrānfiltri, kas sastāv no celulozes esteriem vai cita piemērota materiāla, kuru diametrs parasti ir 47 mm vai 50 mm, ar filtrācijas īpašībām, kas līdzvērtīgas aprēķinātajam nominālajam poras diametram, kas ir 0,45 µm, un, vēlams, ar režģa līnijām.
Membrānfiltriem nedrīkst būt pieaugumu kavējošas vai pieaugumu veicinošas īpašības, un režģim izmantotā tipogrāfijas krāsa nedrīkst ietekmēt baktēriju augšanu. Ja membrānfiltri tiek piegādāti nesterilizēti, tos sterilizē saskaņā ar ražotāja norādījumiem. Katru membrānfiltru partiju testē saskaņā ar ISO 7704, lai noteiktu to piemērotību, jo īpaši, ņemot vērā, ka dažādu zīmolu membrānfiltri var sniegt atšķirīgus reģenerācijas un toņu veidošanās rezultātus.
5.6. Dezinficētas pincetes membrānfiltru pārvietošanai.
6. Barotnes un reaģenti
Barotnes un reaģentus sagatavo saskaņā ar ISO 8199 un ISO 11133. Izmanto viendabīgas kvalitātes sastāvdaļas un analītiskās pakāpes ķīmiskās vielas (sk. piezīmi); ievēro B pielikumā sniegtos norādījumus. Vai arī izmanto tirdzniecībā pieejamās barotnes un reaģentus, kas atbilst B pielikumā sniegtajam sastāvam, un stingri ievēro ražotāja norādījumus.
PIEZĪME.
Drīkst izmantot citas pakāpes ķīmiskās vielas, ar nosacījumu, ka tās sniedz līdzvērtīgus testa rezultātus.
Barotnes sagatavošanai izmanto destilētu vai jonizētu ūdeni, kas atbilst ISO 3696 standartam un kurā nav vielu, kas varētu kavēt bakteriālo augšanu saskaņā ar testa noteikumiem.
7. Paraugu ņemšana
Paraugus ņem un nogādā uz laboratoriju saskaņā ar ISO 19458 standartu.
8. Procedūra
8.1. Parauga sagatavošana
Parauga sagatavošanu, filtrāciju un inokulāciju izolācijas barotnē veic saskaņā ar ISO 8199 norādījumiem. Paraugus transportē un uzglabā (5 ± 3) °C temperatūrā saskaņā ar ISO 19458 standartu. Izņēmuma apstākļos paraugus līdz pārbaudes veikšanai var turēt (5 ± 3) °C temperatūrā ne ilgāk par 24 h. Šādā gadījumā testēšanas pārskatā norāda uzglabāšanas laiku.
8.2. Filtrācija
Pētāmā parauga 100 ml (vai citu tilpumu, piemēram, 250 ml pudelēs fasētā ūdens) filtrē, izmantojot membrānfiltru (5.5. punkts). Minimālais tilpums, ko filtrē, ir 10 ml parauga vai tā šķīduma, lai nodrošinātu baktēriju vienmērīgu izkliedi uz membrānfiltra.
8.3. Inkubēšana un diferencēšana
Pēc filtrācijas (8.2. punkts) membrānfiltru novieto uz hromogēnā koliformas agara (CCA) (B.1. punkts), nodrošinot, ka zem tā neizveidojas gaisa ieslēgums, apgāž Petri trauciņu un inkubē (36 ± 2) °C temperatūrā (21 ± 3) h.
Pārbauda membrānfiltrus un saskaita visas kolonijas, kurām ir pozitīva β-D-galaktozidāzes reakcija (rozā līdz sarkanā krāsā), kā iespējamās koliformas baktērijas, kas nav baktērijas E. coli.
Uzskaita visas kolonijas, kurām ir pozitīva β-D-galaktozidāzes un β-D-glikuronidāzes reakcija (tumši zilas līdz violetas), kā baktērijas E. coli.
Lai apstiprinātu, ka iespējamās koliformas baktērijas nav baktērijas E. coli, jāveic oksidāzes tests. Vēlams testēt visas vai vismaz 10 atlasītās rozā vai sarkanās kolonijas, kā norādīts ISO 8199. Šajā apstiprināšanas posmā var izmantot atbilstošus tirdzniecībā pieejamos oksidāzes testus
.
Ja neizmanto tirdzniecībā pieejamo oksidāzes testu, oksidāzes testu var veikt, uzpilinot divus līdz trīs pilienus svaiga oksidāzes reaģenta (B.2. punkts) uz filtrpapīra Petri trauciņā. Kolonijas, kurām nepieciešams apstiprinājums, pārvieto uz apstrādāto filtrpapīru, izmantojot plastmasas vai platīna inokulācijas cilpu. Ja oksidāzes reakcija ir pozitīva, 30 s laikā parādās tumši zila krāsa. Koliformas baktērijām tā neparādās, jo tām ir negatīva oksidāzes reakcija.
Ja uz membrānfiltra ir uzaugušas daudzas kolonijas vai ja iespējamā kolonija atrodas blakus citām kolonijām, dažkārt ir nepieciešams sagatavot iespējamo koloniju subkultūras, lai nodrošinātu, ka oksidāzes tests tiek veikts tikai tīrkultūrām. Subkultūras ir jāsagatavo arī gadījumos, kad iespējamās kolonijas ir pārāk mazas, lai ticami veiktu oksidāzes testu. Subkultūru audzē uz neselektīva agara (piemēram, B.3. punkts) (36 ± 2) °C temperatūrā (21 ± 3) h.
9. Rezultātu izteikšana
Ņemot vērā uz membrānfiltra saskaitīto apstiprināto koloniju skaitu (8.3. punkts), aprēķina, cik daudz baktērijas E. coli un koliformas baktēriju ir 100 ml parauga (vai citā izfiltrētajā tilpumā) saskaņā ar ISO 8199. Koliformas baktēriju skaitu iegūst, saskaitot visas rozā līdz sarkanās kolonijas, kurām ir negatīva oksidāze, un visas tumši zilās līdz violetās kolonijas. Baktērijas E. coli ir visās tumši zilajās līdz violetajās kolonijās.
10. Testa pārskats
Testa pārskatā ir jāietver vismaz šāda informācija:
a)
izmantotā testēšanas metode, kā arī norāde uz šo ISO 9308 standarta daļu (ISO 93081:2014);
b)
visa informācija, kas nepieciešama parauga pilnīgai identificēšanai,
c)
izteiktie rezultāti saskaņā ar 9. punktu;
d)
konkrēta(-s) izpausme(-s), kas novērota(-s) analīzes veikšanas procesā, un darbība(-s), kas nav norādīta(-s) šajā ISO 9308 daļā un kas var ietekmēt rezultātus.
11. Kvalitātes nodrošināšana
11.1. Vispārēji jautājumi
Laboratorija izveido skaidri definētu kvalitātes vadības sistēmu, lai nodrošinātu, ka testā tiek izmantots piemērota aparatūra, reaģenti un paņēmieni. Testa ietvaros veic pozitīvo kontroli, negatīvo kontroli un izmanto sagataves.
11.2. Hromogēnā koliformas agara (CCA) efektivitātes testēšana
Produktivitātes, selektivitātes un specifiskuma noteikšanai skatīt ISO 11133. CCA efektivitāti pārbauda saskaņā ar ISO 11133 standartā norādītajām metodēm un kritērijiem.
CCA veiktspējas testi ir sniegti 1. tabulā.
1. tabula. Hromogēnā koliformas agara efektivitātes testēšana
	Funkcija
	Inkubācija
	Kontroles celmia
	Atsauces barotne
	Kontroles metode
	Kritēriji
(produktivitāte)
	Raksturīgās reakcijas

	Produktivitāte
	(21 ± 3) h/ (36 ± 2) °C
	E. coli  WDCM 00013 vai WDCM 00012
	TSA
	Kvantitatīvā
	PR ≥ 0,7
	Tumši zilas līdz violetas kolonijas

	
	
	Ent. aerogenes WDCM 00175 vai C. freundii WDCM 00006
	TSA
	Kvantitatīvā
	PR ≥ 0,7
	Rozā līdz sarkanas kolonijas

	Selektivitāte
	(21 ± 3) h/ (36 ± 2) °C
	E. faecalis WDCM 00009
	—
	Kvalitatīvā
	Kopējā inhibīcija
	—

	Specifiskums
	(21 ± 3) h/ (36 ± 2) °C
	P. aeruginosa WDCM 00024
	—
	Kvalitatīvā
	Pieaugums
	Bezkrāsainas kolonijas

	a
Kultūru kolekciju celmu numurus un kontaktinformāciju sk. pieejamajā atsauces celmu katalogā (skatīts 03.01.2014.) http://www.wfcc.info/pdf/WDCM_Reference_Strain_Catalogue.pdf.


11.3. Oksidāzes testa efektivitātes testēšana
Testēšanai piemērotie kontroles celmi ir, piemēram, baktērijas Pseudomonas aeruginosa (WDCM 00024)[7] (pozitīvā kontrole), baktērijas Escherichia coli (WDCM 00013)[7] vai (WDCM 00012)[7] (negatīvā kontrole).
A pielikums
(informatīvs)

Izvērstāka mikrobioloģiskā informācija par koliformas baktērijām
Papildus tam, ka koliformas baktērijas izdala β-D-galaktozidāzi, tās ir gramnegatīvas, sporas neveidojošas nūjiņveida baktērijas ar negatīvu oksidāzi, kas spēj augt aerobā un fakultatīvi anaerobā un žults sāļu (vai citu virsmaktīvu vielu, kurām ir līdzīgas augšanu kavējošas īpašības) vidē un kas parasti spēj fermentēt laktozi, ražojot skābi un aldehīdu 48 h laikā pēc inkubācijas (36 ± 2) °C temperatūrā.
Papildus tam, ka baktērijas E. coli izdala β-D-glikuronidāzi, tās ir koliformas baktērijas, kas spēj saražot indolu no triptofāna (44,0 ± 0,5) °C temperatūrā (21 ± 3) h laikā. Tāpēc, ja rodas šaubas par baktēriju E. coli kolonijām primārajā agara barotnē, papildu apstiprinājuma gūšanai var izmantot indola testu. Baktērijas E. coli dod arī pozitīvus rezultātus metilsarkanajā testā un var dekarboksilēt l-glutamīnskābi, bet nespēj saražot acetilmetilkarbinolu, izlietot citrātu kā oglekļa vienīgo avotu vai augt KCN atsārmā.
B pielikums
(normatīvs)

Barotnes un reaģentu sastāvs un sagatavošana
B.1. Hromogēnais koliformas agars (CCA)
	Fermentatīvs kazeīna hidrolizāts
	1,0 g

	Rauga ekstrakts
	2,0 g

	Nātrija hlorīds
	5,0 g

	Nātrija dihidrogēnfosfāts x 2H2O
	2,2 g

	Dinātrija hidrogēnfosfāts
	2,7 g

	Nātrija piruvāts
	1,0 g

	Sorbīts
	1,0 g

	Triptofāns
	1,0 g

	Sekundārā spirta etiloksilāta virsmaktīvā viela (CAS Nr. 68131–40–8)a (piem., Tergitol® 15-S-7 virsmaktīvā viela)b
	0,15 g

	6-hlor-3-indoksil-β-D-galaktopiranozīds (salmon-bēta-D-galaktozīds), (CAS Nr. 138182-21-5)
	0,2 g

	5-brom-4-hlor-3-indoksil-β-D-glikuronskābe, cikloheksilamonija sāls monohidrāts (X-bēta-G-glikuronīda CHX sāls) (CAS Nr. 114162-64-0)
	0,1 g

	Izopropil-β-D-tiogalaktopiranozīds (IPTG)
(CAS Nr. 367-93-1)
	0,1 g

	Bakterioloģiskais agars (pulvera vai pārslu veidā)
	9 g – 18 gc

	Ūdens
	1 000 ml

	a
CAS numurs/CAS reģistrācijas numurs ir unikāls Informatīvā ķīmijas dienesta (CAS) ķīmisko elementu, savienojumu, polimēru, bioloģisko sekvenču, maisījumu un sakausējumu skaitlisks identifikators.
b
Tergitol® ir piemērota tirdzniecībā pieejama produkta piemērs. Šī informācija ir norādīta attiecīgā starptautiskā standarta lietotāju ērtībai, un šim produktam nav piešķirts ISO apstiprinājums.
c
Atkarībā no agara želēšanās spējas.


Suspendē sastāvdaļas ūdenī, karsējot tās verdoša ūdens vannā vai brīvi plūstošā tvaikā un bieži maisot, līdz tās pilnībā ir izšķīdinātas (apmēram 35 min). Vajadzības gadījumā pielāgo pH tā, lai pēc karsēšanas tā vērtība 25 °C temperatūrā būtu 6,8 ± 0,2. Nekarsē autoklāvā, nepārkarsē. Saliek Petri trauciņos vismaz 4 mm dziļumā. Ja plāksnītes nav domātas tūlītējai lietošanai, tās var uzglabāt vismaz vienu mēnesi (5 ± 3) °C temperatūrā tumšā vietā, kur tās ir pasargātas no iztvaikošanas. Pirms lietošanas uz plāksnītēm nedrīkst būt redzams mitrums. Ja plāksnītes ir mitras, tās jāžāvē tikmēr, līdz vairs nav redzams mitrums.
B.2. Oksidāzes reaģents
	N,N,N´,N´-tetrametil-p-fenilēndiamīna dihidrohlorīds (CAS Nr. 637-01-4) 
	0,1 g

	Ūdens
	10 ml


Šis reaģents ir nestabils. To svaigi pagatavo mazās devās katru reizi, kad tas ir nepieciešams, un aizsargā no gaismas.
BRĪDINĀJUMS!
N,N,N´,N´-tetrametil-p-fenilēndiamīna dihidrohlorīds ir kancerogēns. Sagatavošanas darbi ir jāveic velkmes skapī. Izmanto aizsargcimdus un nepieļauj saskari ar ādu.
B.3. Triptona sojas agars (TSA)
	Triptons
	15,0 g

	Sojas peptons
	5,0 g

	Nātrija hlorīds
	5,0 g

	Agars (pulvera vai pārslu veidā)
	15 g – 25 ga

	Ūdens
	1 000 ml

	a
Atkarībā no agara želēšanās spējas.


Suspendē sastāvdaļas ūdenī, karsējot tās verdoša ūdens vannā vai brīvi plūstošā tvaikā. Vajadzības gadījumā pielāgo pH tā, lai pēc karsēšanas autoklāvā tā vērtība 25 °C temperatūrā būtu 7,2 ± 0,1. Sterilizē 15 min (121 ± 3) °C temperatūrā autoklāvā. Ļauj atdzist līdz apmēram 50 °C un sapilda Petri trauciņos vismaz 4 mm dziļumā. Ja plāksnītes nav domātas tūlītējai lietošanai, tās var uzglabāt vismaz astoņas nedēļas (5 ± 3) °C temperatūrā tumšā vietā, kur tās ir pasargātas no iztvaikošanas.
PIEZĪME.
Var izmantot jebkuru citu neselektīvu agaru subkultūras audzēšanai pirms oksidāzes testa, ja vien tas neietekmē oksidāzes testu.
C pielikums
(informatīvs)

Efektivitātes rādītāji
C.1. tabula. Hromogēnā koliformas agara efektivitātes rādītāji
	
	E. coli
	Koliformas baktērijas

	Identificēšana (n = 220)
	
	

	Jutīgums
	94 %
	91 %

	Specifiskums
	97 %
	94 %

	Kļūdaini pozitīvo rezultātu attiecība
	6 %
	5 %

	Kļūdaini negatīvo rezultātu attiecība
	3 %
	11 %

	Efektivitāte
	96 %
	92 %

	Selektivitāte
	-0,78
	-0,32

	
	
	

	Kvantitatīvas noteikšanas diapazons (koloniju daudzums uz membrānu 47 mm)
	no 10 līdz 100
	no 10 līdz 100

	Reģenerācija
	>80 %
	>70 %

	Skaitīšanas nenoteiktība (RSD)
	
	

	Atkārtojamība
	0,046
	0,035

	Reproducējamība
	0,127
	0,114

	Inkubācijas laika noturīgums
	Acīmredzams iespējamo koloniju daudzuma palielinājums inkubācijas laikā no 18 h līdz 24 ha

	a
Vēlamais inkubācijas laiks ūdens paraugiem ir 21 h. Ja inkubācijas laiks ir 24 h, palielinās mērķa baktēriju reģenerācija, jo īpaši, ja tās ir pakļautas spriedzei, piemēram, ar dezinficētu ūdeni.


Efektivitātes rādītāju aprēķināšanai dati tika savākti 2012. gadā IWW Reinas Vestfālenes Ūdens resursu pārvaldības pētnieciskajā institūtā [IWW Rheinisch-Westfälisches Institut für Wasser Beratungs- und Entwicklungsgesellschaft mbH] Mīlheimā pie Rūras, Vācijā. Vairums testu tika veikti, izmantojot dzeramo ūdeni no Mīlheimas pie Rūras sadales tīkla, kas bagātināts ar Rūras upes virszemes ūdeņiem. Atkarībā no ūdens paraugu veida un atsevišķu laboratoriju procedūrām dažkārt laboratorijām ir jāveic sava sekundārā validācija.
Visi dati ir publicēti rakstā “Performance validation of chromogenic coliform agar for the enumeration of Escherichia coli and coliform bacteria” rakstu krājumā “Letters in Applied Microbiology” 2013. gada decembrī.[6]
Raksts un papildu informācija ir pieejami arī tiešsaistē tīmekļa vietnē http://onlinelibrary.wiley.com/doi/10.1111/lam.12147/suppinfo
� Lai novērtētu hromogēnā koliformas agara darbības parametrus  , var izmantot C pielikumā sniegto Bactident® oksidāzes testu. Bactident® ir tirdzniecībā pieejamā piemērotā produkta piemērs. Šī informācija ir norādīta attiecīgā starptautiskā standarta lietotāju ērtībai un nav šim produktam piešķirts ISO apstiprinājums.

